《题周宪使公载归来亭次壁间韵》
明代·黄仲昭

小亭依约水晶宫，四面澄波可鉴容。槐蚁梦随残月曙，莼鲈兴鉴白云重。

忧时畎亩馀忠在，结社林泉乐意浓。我欲亭中分半榻，闲看孤鹤舞苍松。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。